# Úradný vestník C 331A/2019

| | ISSN 1977-1037 |
| --- | --- |
| Úradný vestník
  Európskej únie | C 331A |
| | |
| Slovenské vydanie | Informácie a oznámenia | Ročník 622. októbra 2019 |

ISSN 1977-1037

Úradný vestník

Európskej únie

C 331A

Slovenské vydanie

Informácie a oznámenia

Ročník 622. októbra 2019

---

| Obsah | Strana |
| --- | --- |
| | V   Oznamy |
| | ADMINISTRATÍVNE POSTUPY |
| | Európska komisia |
| 2019/C 331 A/01 | Generálne riaditeľstvo pre mobilitu a dopravu (GR MOVE) — Uverejnenie oznámenia o voľnom pracovnom mieste na pozíciu hlavného poradcu/hlavnej poradkyne (platová trieda AD 14) (článok 29 ods. 2 služobného poriadku) — COM/2019/10390 | 1 |

Obsah

Strana

V   Oznamy

ADMINISTRATÍVNE POSTUPY

Európska komisia

2019/C 331 A/01

Generálne riaditeľstvo pre mobilitu a dopravu (GR MOVE) — Uverejnenie oznámenia o voľnom pracovnom mieste na pozíciu hlavného poradcu/hlavnej poradkyne (platová trieda AD 14) (článok 29 ods. 2 služobného poriadku) — COM/2019/10390

1

---

| SK | |
| --- | --- |

SK

---

V Oznamy

ADMINISTRATÍVNE POSTUPY

Európska komisia

| 2.10.2019 | SK | Úradný vestník Európskej únie | CA 331/1 |
| --- | --- | --- | --- |

2.10.2019

SK

Úradný vestník Európskej únie

CA 331/1

---

Generálne riaditeľstvo pre mobilitu a dopravu (GR MOVE)

Uverejnenie oznámenia o voľnom pracovnom mieste na pozíciu hlavného poradcu/hlavnej poradkyne (platová trieda AD 14)

(článok 29 ods. 2 služobného poriadku)

COM/2019/10390

(2019/C 331 A/01)

Kto sme

Pod politickým vedením kolégia komisárov, a v jeho súčasnom zložení najmä podpredsedov Jyrkiho Katainena a Maroša Šefčoviča a komisárky Violety Bulcovej generálne riaditeľstvo pre mobilitu a dopravu (GR MOVE) zodpovedá za vypracúvanie dopravných politík pre Európsku úniu. Jeho poslaním je umožňovať a podporovať mobilitu ľudí a dopravu tovaru efektívne, bezpečne a šetrne k životnému prostrediu, a slúžiť pritom potrebám občanov i podnikov.

GR MOVE vypracúva strategické politiky v sektore dopravy; monitoruje vykonávanie existujúcich právnych predpisov EÚ a predkladá nové legislatívne návrhy; podporuje výmenu osvedčených postupov. Jeho prácu dopĺňajú programy finančnej podpory, najmä na výskumné a inovačné projekty spadajúce pod program Horizont 2020 a na spolufinancovanie investícií do dopravnej infraštruktúry v rámci nástroja na prepájanie Európy (NPE). Toto generálne riaditeľstvo podporuje politiky na medzinárodnej scéne a poskytuje informácie verejnosti i zainteresovaným stranám.

GR MOVE pri práci využíva expertné zdroje viacerých európskych agentúr a dvoch spoločných podnikov, nad ktorými dohliada: Európska agentúra pre bezpečnosť letectva (EASA), Európska námorná bezpečnostná agentúra (EMSA), Európska železničná agentúra (ERA), Výkonná agentúra pre inovácie a siete (INEA) a spoločné podniky SESAR (Výskum manažmentu letovej prevádzky jednotného európskeho neba) a Shift2Rail. GR MOVE si vybudovalo aj pevné partnerstvo s organizáciou Eurocontrol a je zastúpené v riadiacej rade spoločného podniku pre palivové články a vodík (FCH).

Čo ponúkame

Základnými zodpovednosťami hlavného poradcu/hlavnej poradkyne (ďalej len „hlavný poradca“) je:

| — | poskytovať generálnemu riaditeľovi podporu vo forme strategického poradenstva a usmernení v oblasti digitalizácie dopravy a mobility v úzkej spolupráci s generálnymi riaditeľstvami pre komunikačné siete, obsah a technológie (GR CNECT), výskum a inováciu (GR RTD), vnútorný trh, priemysel, podnikanie a MSP (GR GROW) a so Spoločným výskumným centrom (JRC); |
| --- | --- |

—

poskytovať generálnemu riaditeľovi podporu vo forme strategického poradenstva a usmernení v oblasti digitalizácie dopravy a mobility v úzkej spolupráci s generálnymi riaditeľstvami pre komunikačné siete, obsah a technológie (GR CNECT), výskum a inováciu (GR RTD), vnútorný trh, priemysel, podnikanie a MSP (GR GROW) a so Spoločným výskumným centrom (JRC);

| — | prispievať k rozvoju digitálnej a nízkoemisnej politiky Komisie zameranej na inteligentnú, bezpečnú, udržateľnú a plynulú mobilitu v prospech občanov a podnikov; |
| --- | --- |

—

prispievať k rozvoju digitálnej a nízkoemisnej politiky Komisie zameranej na inteligentnú, bezpečnú, udržateľnú a plynulú mobilitu v prospech občanov a podnikov;

| — | úzko spolupracovať so zástupcom generálneho riaditeľa a s riaditeľstvom zodpovedným za politiku v súvisiacich oblastiach, najmä s riaditeľstvom B, pričom podlieha priamo generálnemu riaditeľovi. |
| --- | --- |

—

úzko spolupracovať so zástupcom generálneho riaditeľa a s riaditeľstvom zodpovedným za politiku v súvisiacich oblastiach, najmä s riaditeľstvom B, pričom podlieha priamo generálnemu riaditeľovi.

Koho hľadáme (výberové kritériá)

Ideálny uchádzač musí byť vynikajúcim a dynamickým odborníkom a musí spĺňať tieto výberové kritériá:

| a) | technické znalosti a skúsenosti, najmä:






  — | veľmi dobré horizontálne chápanie fungovania tvorby politiky v Komisii, |
| --- | --- | --- |

a)

technické znalosti a skúsenosti, najmä:

—

veľmi dobré horizontálne chápanie fungovania tvorby politiky v Komisii,

| — | skúsenosti v digitálnej sfére, najmä v oblasti aktuálnej témy dát (ochrana údajov, big data, umelá inteligencia, cloud, kybernetická bezpečnosť atď.), |
| --- | --- |

—

skúsenosti v digitálnej sfére, najmä v oblasti aktuálnej témy dát (ochrana údajov, big data, umelá inteligencia, cloud, kybernetická bezpečnosť atď.),

| — | dobré chápanie politík spadajúcich do pôsobnosti GR MOVE, a najmä predmetnej funkcie hlavného poradcu; |
| --- | --- |

—

dobré chápanie politík spadajúcich do pôsobnosti GR MOVE, a najmä predmetnej funkcie hlavného poradcu;

| b) | riadiace/poradenské skúsenosti a schopnosti, najmä:






  — | poradenská prax a preukázaná schopnosť stanovovať ciele, určovať prioritu úloh a zaisťovať ich efektívne plnenie, |
| --- | --- | --- |

b)

riadiace/poradenské skúsenosti a schopnosti, najmä:

—

poradenská prax a preukázaná schopnosť stanovovať ciele, určovať prioritu úloh a zaisťovať ich efektívne plnenie,

| — | vynikajúca schopnosť určovať a zameriavať sa na priority, zabezpečovať nadväzné opatrenia, hodnotiť pokrok a monitorovať vykonávanie; |
| --- | --- |

—

vynikajúca schopnosť určovať a zameriavať sa na priority, zabezpečovať nadväzné opatrenia, hodnotiť pokrok a monitorovať vykonávanie;

| c) | komunikačné/vyjednávacie a ďalšie schopnosti, najmä:






  — | vynikajúce medziľudské a rozhodovacie schopnosti a schopnosť vyjednávať na vysokej úrovni, zdravý politický úsudok a schopnosť efektívne a účinne komunikovať so všetkými zainteresovanými stranami v Komisii i mimo nej a budovať s nimi dôveryhodné vzťahy, |
| --- | --- | --- |

c)

komunikačné/vyjednávacie a ďalšie schopnosti, najmä:

—

vynikajúce medziľudské a rozhodovacie schopnosti a schopnosť vyjednávať na vysokej úrovni, zdravý politický úsudok a schopnosť efektívne a účinne komunikovať so všetkými zainteresovanými stranami v Komisii i mimo nej a budovať s nimi dôveryhodné vzťahy,

| — | preukázaná schopnosť angažovať sa v členských štátoch v styku s národnými a regionálnymi orgánmi, ako aj so zainteresovanými stranami na vyššej úrovni. |
| --- | --- |

—

preukázaná schopnosť angažovať sa v členských štátoch v styku s národnými a regionálnymi orgánmi, ako aj so zainteresovanými stranami na vyššej úrovni.

Čo musia uchádzači spĺňať (kritériá účasti)

Do výberovej fázy konania budú zaradení iba tí uchádzači, ktorí k dátumu uzávierky podávania prihlášok spĺňajú tieto formálne kritériá:

| — | Štátna príslušnosť: Uchádzači musia byť štátnymi príslušníkmi jedného z členských štátov Európskej únie. |
| --- | --- |

—

Štátna príslušnosť: Uchádzači musia byť štátnymi príslušníkmi jedného z členských štátov Európskej únie.

| — | Vysokoškolské vzdelanie alebo diplom: Uchádzači musia mať:






  — | buď vzdelanie zodpovedajúce ukončenému vysokoškolskému štúdiu osvedčené diplomom, ak je bežná dĺžka vysokoškolského štúdia štyri roky alebo viac, |
| --- | --- | --- |

—

Vysokoškolské vzdelanie alebo diplom: Uchádzači musia mať:

—

buď vzdelanie zodpovedajúce ukončenému vysokoškolskému štúdiu osvedčené diplomom, ak je bežná dĺžka vysokoškolského štúdia štyri roky alebo viac,

| — | alebo vzdelanie zodpovedajúce ukončenému vysokoškolskému štúdiu osvedčené diplomom a minimálne ročnú odbornú prax v príslušnom odbore, ak je bežná dĺžka vysokoškolského štúdia aspoň tri roky (táto ročná odborná prax nemôže byť zahrnutá do postgraduálnej praxe požadovanej ďalej v texte). |
| --- | --- |

—

alebo vzdelanie zodpovedajúce ukončenému vysokoškolskému štúdiu osvedčené diplomom a minimálne ročnú odbornú prax v príslušnom odbore, ak je bežná dĺžka vysokoškolského štúdia aspoň tri roky (táto ročná odborná prax nemôže byť zahrnutá do postgraduálnej praxe požadovanej ďalej v texte).

| — | Odborná prax: Uchádzači musia mať aspoň 15-ročnú postgraduálnu odbornú prax na pozícii, na ktorej sa vyžaduje uvedené vzdelanie. Aspoň 5 rokov z tejto odbornej praxe musí byť vo vysokej poradnej funkcii (1). |
| --- | --- |

—

Odborná prax: Uchádzači musia mať aspoň 15-ročnú postgraduálnu odbornú prax na pozícii, na ktorej sa vyžaduje uvedené vzdelanie. Aspoň 5 rokov z tejto odbornej praxe musí byť vo vysokej poradnej funkcii (1).

| — | Jazykové znalosti: Uchádzači musia dôkladne ovládať jeden z úradných jazykov Európskej únie (2) a uspokojivo ovládať ďalší z nich. Výberové komisie počas pohovoru, resp. pohovorov overia, či uchádzači spĺňajú požiadavku dostatočnej znalosti ďalšieho úradného jazyka EÚ. Preto sa pohovor (jeho časť) môže uskutočniť v danom ďalšom jazyku. |
| --- | --- |

—

Jazykové znalosti: Uchádzači musia dôkladne ovládať jeden z úradných jazykov Európskej únie (2) a uspokojivo ovládať ďalší z nich. Výberové komisie počas pohovoru, resp. pohovorov overia, či uchádzači spĺňajú požiadavku dostatočnej znalosti ďalšieho úradného jazyka EÚ. Preto sa pohovor (jeho časť) môže uskutočniť v danom ďalšom jazyku.

| — | Veková hranica: Uchádzači nesmú mať dosiahnutý riadny vek odchodu do dôchodku, ktorý je pre úradníkov Európskej únie stanovený ako koniec mesiaca, v ktorom daná osoba dosiahne vek 66 rokov [pozri článok 52 písm. a) služobného poriadku (3)]. |
| --- | --- |

—

Veková hranica: Uchádzači nesmú mať dosiahnutý riadny vek odchodu do dôchodku, ktorý je pre úradníkov Európskej únie stanovený ako koniec mesiaca, v ktorom daná osoba dosiahne vek 66 rokov [pozri článok 52 písm. a) služobného poriadku (3)].

Okrem toho musia mať uchádzači splnené všetky povinnosti vyplývajúce z vnútroštátnych predpisov týkajúcich sa vojenskej služby, musia primerane doložiť splnenie charakterových požiadaviek na vykonávanie príslušných pracovných úloh a byť fyzicky schopní plniť si pracovné úlohy.

Výber a vymenovanie

Európska komisia vyberie a vymenuje hlavného poradcu v súlade s postupmi, ktoré uplatňuje pri výbere zamestnancov a ich prijímaní do služobného pomeru [pozri: Document on Senior Officials Policy (Dokument o politike týkajúcej sa riadiacich pracovníkov (4))].

V rámci tohto výberového konania Európska komisia zostaví porotu predbežného výberu. Táto porota po analýze všetkých prihlášok pristúpi k prvému overeniu splnenia kritérií účasti a identifikuje uchádzačov s najlepším profilom z hľadiska vyššie uvedených výberových kritérií, ktorí môžu byť pozvaní na pohovor s porotou predbežného výberu.

Na základe týchto pohovorov porota predbežného výberu vypracuje závery a navrhne zoznam uchádzačov na ďalšie pohovory s európskym poradným výborom pre vymenúvanie. Poradný výbor po zohľadnení záverov poroty predbežného výberu rozhodne, ktorí uchádzači budú pozvaní na pohovor.

Uchádzači pozvaní na pohovor s poradným výborom absolvujú celodenný test v hodnotiacom centre riadenom externými konzultantmi pre výber pracovníkov, ak však nejde o uchádzačov, ktorí už počas dvoch rokov predchádzajúcich dňu pohovoru s poradným výborom absolvovali hodnotenie v hodnotiacom centre, ktoré bolo zorganizované na žiadosť Generálneho riaditeľstva Európskej komisie pre ľudské zdroje a bezpečnosť v súvislosti s druhom pracovného miesta na rovnakej úrovni, ako je pracovné miesto, o ktoré sa v súčasnosti uchádzajú. Na základe výsledkov pohovoru a správy hodnotiaceho centra zostaví poradný výbor užší zoznam uchádzačov, ktorých považuje za vhodných na vykonávanie funkcie hlavného poradcu.

Uchádzači, ktorých poradný výbor zaradí na užší zoznam, budú pozvaní na pohovor s členom Komisie zodpovedným za mobilitu a dopravu (5).

Na základe týchto pohovorov Európska komisia prijme rozhodnutie o vymenovaní.

Z praktických dôvodov a s cieľom ukončiť výberové konanie v záujme uchádzačov, ako aj predmetnej inštitúcie čo najrýchlejšie, sa výberové konanie uskutoční iba v anglickom a/alebo vo francúzskom jazyku (6).

Rovnosť príležitostí

Európska únia uplatňuje politiku rovnakých príležitostí a nediskriminácie v súlade s článkom 1d služobného poriadku (7). Vzhľadom na nízke zastúpenie žien vo vedúcich funkciách Komisia osobitne uvíta, ak sa na toto miesto prihlásia ženy.

Podmienky zamestnania

Plat a podmienky zamestnania sú stanovené v služobnom poriadku (8).

Úspešný uchádzač bude prijatý do pracovného pomeru ako úradník v platovej triede AD 14. V závislosti od dĺžky svojej predchádzajúcej odbornej praxe bude zaradený v rámci danej platovej triedy do stupňa 1 alebo 2.

Uchádzači by mali vziať na vedomie požiadavku stanovenú v služobnom poriadku, podľa ktorej musia všetci noví zamestnanci úspešne absolvovať deväťmesačnú skúšobnú lehotu.

Miesto zamestnania je Brusel.

Nezávislosť a vyhlásenie o záujmoch

Od hlavného poradcu sa bude pred prevzatím funkcie vyžadovať záväzné vyhlásenie, že bude konať nezávisle vo verejnom záujme, ako aj vyhlásenie o akýchkoľvek záujmoch, ktoré by mohli ohroziť jeho nezávislosť.

Postup pri podávaní prihlášky

Pred podaním prihlášky si dôkladne overte, či spĺňate všetky kritériá účasti („Čo musia uchádzači spĺňať“), najmä pokiaľ ide o požadovaný druh diplomu, odbornú prax, ako aj jazykové znalosti. Nesplnenie ktoréhokoľvek z kritérií účasti bude viesť k automatickému vylúčeniu z výberového konania.

V prípade záujmu o podanie prihlášky sa zaregistrujte online na tejto webovej adrese a postupujte podľa pokynov týkajúcich sa jednotlivých fáz konania:

https://ec.europa.eu/dgs/human-resources/seniormanagementvacancies/

Musíte mať platnú e-mailovú adresu. Táto adresa bude slúžiť na identifikáciu vašej registrácie, ako aj na komunikáciu s vami počas rôznych fáz výberového konania. Akúkoľvek zmenu vašej e-mailovej adresy preto oznámte Európskej komisii.

K vašej prihláške treba pripojiť životopis vo formáte PDF a online vyplniť motivačný list (najviac 8 000 znakov). Životopis a motivačný list možno predložiť v hociktorom z úradných jazykov Európskej únie.

Po dokončení online registrácie dostanete e-mail: o potvrdení registrácie prihlášky. Ak nedostanete potvrdzujúci e-mail:, znamená to, že vaša prihláška nebola zaregistrovaná!

Priebeh spracovania vašej prihlášky nemožno sledovať online. O stave vašej prihlášky vás bude priamo informovať Európska komisia.

V prípade záujmu o viac informácií a/alebo v prípade technických problémov pošlite e-mail: na adresu: HR-MANAGEMENT-ONLINE@ec.europa.eu.

Dátum uzávierky podávania prihlášok

Dátum uzávierky registrácie je 4. novembra 2019 o 12.00 hod. (poludnie) bruselského času. Po tomto dátume už online registrácia nebude možná.

Za včasné dokončenie online registrácie sú zodpovední uchádzači. Dôrazne vám odporúčame, aby ste podanie prihlášky neodkladali na posledné dni. Preťaženie internetu alebo porucha vo vašom internetovom pripojení by mohli spôsobiť prerušenie online registrácie pred jej dokončením, v dôsledku čoho by ste museli celý proces opakovať. Po uplynutí lehoty na podanie prihlášky už nemožno vkladať žiadne údaje. Oneskorené prihlášky sa nebudú brať do úvahy.

Dôležitá informácia pre uchádzačov

Uchádzačom pripomíname, že práca jednotlivých výberových komisií má dôverný charakter. Akýkoľvek priamy alebo nepriamy kontakt uchádzačov alebo osôb, ktoré konajú v ich mene, s členmi týchto komisií je zakázaný. Všetky otázky sa musia adresovať sekretariátu príslušnej komisie.

Ochrana osobných údajov

Európska komisia zabezpečí, aby boli osobné údaje uchádzačov spracované v súlade s nariadením Európskeho parlamentu a Rady (EÚ) 2018/1725 (9). Vzťahuje sa to najmä na dôvernosť a bezpečnosť takýchto údajov.

---

(1)  Uchádzači by mali v prípade všetkých rokov, počas ktorých nadobudli prax vo vysokej poradnej funkcii, uviesť vo svojom životopise tieto údaje: 1. názov a náplň zastávaných pozícií; 2. počet úrovní, ktoré boli v hierarchickej štruktúre tejto riadiacej pozícii nadriadené a podriadené a 3. počet zamestnancov rovnakého zaradenia.

(2)  http://eur-lex.europa.eu/legal-content/SK/TXT/PDF/?uri=CELEX:01958R0001-20130701&qid=1408533709461&from=SK.

(3)  http://eurlex.europa.eu/LexUriServ/LexUriServ.do?uri=CONSLEG:1962R0031:20140101:SK:PDF.

(4)  https://ec.europa.eu/info/sites/info/files/compilation-of-the-senior-official-policy-at-the-european-commission_en.pdf.

(5)  Pokiaľ príslušný člen Komisie v súlade s rozhodnutím Komisie z 5. decembra 2007 [PV(2007) 1811] nedelegoval túto úlohu na iného člena Komisie.

(6)  Výberové komisie zaistia, aby neboli zvýhodnení uchádzači, pre ktorých je jeden z týchto jazykov rodným jazykom.

(7)  http://eur-lex.europa.eu/legal-content/SK/TXT/PDF/?uri=CELEX:01962R0031-20140701&from=SK.

(8)  http://eur-lex.europa.eu/legal-content/SK/TXT/PDF/?uri=CELEX:01962R0031-20140701&from=SK.

(9)  Nariadenie Európskeho parlamentu a Rady (EÚ) 2018/1725 z 23. októbra 2018 o ochrane fyzických osôb pri spracúvaní osobných údajov inštitúciami, orgánmi, úradmi a agentúrami Únie a o voľnom pohybe takýchto údajov, ktorým sa zrušuje nariadenie (ES) č. 45/2001 a rozhodnutie č. 1247/2002/ES (Ú. v. EÚ L 295, 21.11.2018, s. 39).

---